Diari Oficial de la Generalitat Valenciana


Sumari del DOGV 5180, del 19-01-2006 (2006/272)

Informació pública del projecte de reparcel·lació del sector PP27 Torres del PGOU de la Vila Joiosa.
----------------------------------------------------------------------------------------------------

### Dades del document

Número de DOGV
:   5180

Data del DOGV
:   19-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/272


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte de reparcel·lació del sector PP27 Torres del PGOU de la Vila Joiosa. [2006/F272]  
Per mitjà d'este edicte es fa públic que l'alcalde, José Miguel Llorca Senabre, en data 29 de novembre de 2005, ha dictat la Resolució 3813, en la qual en la seua part dispositiva literalment s'expressa:  
«.per tot això resolc:  
1. Sotmetre a informació pública el projecte de reparcel·lació per al sector PP-27 Torres presentat per Jaime Orquín Llinares en representació de la mercantil Fomento de Inversiones Levantinas, SL, el dia 16 de novembre de 2005 amb número de registre 14.454, convocada en les mateixes condicions de publicitat, forma i termini que regulen els articles 46.1 i 3 de la Llei Reguladora de l'Activitat Urbanística. Per la qual cosa pertocarà:  
A. Notificació a tots els titulars que s'acredite que puguen tindre algun dret real sobre els immobles afectats per la reparcel·lació forçosa referenciada en la present resolució.  
B. Expedir edicte d'informació pública, que es farà públic en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i advertir de la possibilitat de formular al·legacions. El període d'informació pública serà de 20 dies, que començaran a computar-se a partir de la publicació del corresponent anunci en el Diari Oficial de la Generalitat Valenciana.  
C. La documentació estarà a disposició de tots els interessats a les oficines situades al carrer d'Hernán Cortés, número 2, en horari de 09.00 a 14.00 hores.  
2. Tramitar la corresponent certificació registral de domini i càrregues, simultània a la convocatòria de la informació pública. Fent menció que de conformitat amb el que establix l'article 310 TRLS 92, que es farà constar per nota al marge de l'última inscripció de domini de les finques la iniciació de l'expedient de la reparcel·lació. Amb este fi es cursarà la corresponent sol·licitud al Registre de la Propietat de la Vila Joiosa.  
3. Si de l'anterior certificació apareguera algun titular registral que no haja sigut nominalment i formalment notificat de l'exposició pública del projecte, se li conferirà el tràmit d'audiència per 10 dies.».  
Contra la present resolució no pertoca cap recurs administratiu ni jurisdiccional, en constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.  
El que faig públic a fi de complir al requisit establit en l'article 69.1.a), en relació amb l'article 46.3, de la Llei Reguladora de l'Activitat Urbanística.  
La Vila Joiosa, 1 de desembre de 2005.. El regidor delegat d'Urbanisme i Nucli Històric: Amadeo Sánchez Martínez.